“Trolls” i “Sully” seran les estrenes de cinema aquest cap de setmana a l'Auditori de l'Eliana
03 de desembre de 2016 17:00

El primer cap de setmana del mes de desembre ve marcat per una interessant oferta cinematogràfica a l'Auditori Municipal. Les projeccions de dues pel•lícules molt taquilleres i de recent estrena componen la proposta que, com ja és habitual, està dirigida a públic infantil i adult.

“Trolls” és la pel•lícula d'animació per als més xicotets i que arriba a la cartellera de l'Eliana un mes després de la seua estrena i amb molt bones referències per part de la crítica especialitzada. Amb més de vuit milions d'euros de taquilla és una de les pel•lícules d'animació de major èxit actualment, ocupant el segon lloc en el nostre país després de “Un monstruo viene a verme”, que també es va projectar a l'Auditori a primers de novembre. Aquesta pel•lícula es projectarà tant el dissabte com el diumenge a les 17:00 hores.

La pel•lícula per al públic adult, no recomanada per a menors de 12 anys, és “Sully”, l'últim film dirigit per Clint Eastwood i protagonitzat per Tom Hanks que també es va estrenar fa un mes. L'horari de projecció els dos dies serà a les 19:30 hores.

La Regidoria de Cultura recorda al públic en general que la venda anticipada d'entrades es pot fer a través de la web municipal www.elientrada.es, on ja estan també disponibles les localitats del musical infantil “El mago de Oz” de l'11 de desembre.